حج حادثه (۲۰۱۵)
منایِ حادثه اتا اتفاق بی‌یه که ونه سَره ۷۱۷ زائر بمردنه و ۸۶۳ نفر دیگه زخمی بَیینه، این حادثه روز ۲۴ سپتامبر ۲۰۱۵ اتفاق دَکِته ونه دلیل شلوغی و جمعیت ِانبسی بی‌یه که نفس‌تنگی و خفگی مردم وسّه پیش بیارده و اینتی مردمون که خاستنه بورِن شیطون ره سنگ بَزنن، مشکل دَکِتنه.

دلایل 
حج گادِر کسی که خانه حاجی بَواشه، ونه جمرات دله شیطون ِسمبل ره سنگ بَزنه. این مراسم دله بی‌یه که این اتفاق دَکته. دلیل ورودی‌هایِ دَوِستن اعلام بَیی‌یه.

ایرانی خَوِرگزاریون بائوتنه محمد بن سلمان، ولیعهدِ جانشین و جنگِ وزیر، خاسته شه 200 نفری کاروان جه بئه جمرات دله و همینسه پولیس بعضی ورودی‌ها ره ونه امنیت وسّه دَوست بی‌یه. بعضی هم گانّه ونه ماشین خلاف جریونی که مردمون حرکت کاردنه، سرعت بالا جه دَرشی‌یه و این مردمون ره بترسنی‌یه و وشون فِرار هاکردنه که باعث بیّه هرج-مرج بَواشه. البته سعودی مقامات این شایعه ره تکذیب هاکردنه. 

بعضی تحلیل‌کَرون هم حدس بَزونه که شاید «جنگ قدرت» باعث بَیی‌یه ملک سلمان ِریکا (محمد بن سلمان) این کارها ره هاکنه که اینتی محمد بن نایف (ولیعهد) ِموقعیت ره خِراب هاکنه و وه ره بی‌کفایت سِراق هاده.

تلفات 
اینتی که ایرنا سایت بائوته ۹۵ نفر ایرانی و جمعاً ۱۲۰۰ نفر، عربستون دله، شیطون ِسنگ بزوئِن سَره بمردنه. ۷ نفر مازرون، ۸ نفر گلستان و ۳ نفر گیلان ِآدِم بینه.   ولی رسمی آمار اینتی هستنه:

واکنش‌ها 
این حادثه په ایران دله علی خامنه‌ای ۳ روز عمومی عزا اعلام هاکرده. ایران دله خله‌ها این اتفاقات ره عربستونی مقامات ِبی‌کفایتی جه بدونِستنه و وشون ِپاسخگویی ره بخاستنه.

ترکیه دله هم دینی مسائل ِوزیر بائوته که این اتفاق نَوِسته دَکفه و عربستون ِمقامات جه بخاسته که سال‌های بعد تموم مسلمون‌ها جه کومِک بَییرن.

پانویس 

حج
سال ۲۰۱۵
عربستون تاریخ